system
Răspunde în limba română, în stilul Wikipedia, cat mai corect gramatical.
user
Spune-mi tot ce știi despre Michael Faraday.
assistant
Michael Faraday () a fost un fizician și chimist englez. A fost asistentul lui Sir Humphry Davy.

Descoperiri 
În fizică face cercetări importante privind cunoașterea electromagnetismului și dezvoltarea aplicațiilor acestuia.

Își propune producerea curentului electric cu ajutorul magnetismului, experiențe pe care le începe în anul 1821, terminându-le cu succes în anul 1831. Experiențele lui completează cercetările fizicianului și matematicianului francez André Marie Ampère referitoare la forțele electromagnetice, reușind rotirea unui circuit parcurs de un curent electric într-un câmp magnetic. Practic descoperă principiul de funcționare a motorului electric cu magneți permanenți.

În anul 1831 descoperă inducția electromagnetică, reușind să realizeze conversia electromecanică a energiei și să enunțe Legea inducției electromagnetice.

Faraday arată după o serie de experimentări că electricitatea  se obține prin inducție, prin frecare, pe cale chimică sau termoelectrică.

A propus reprezentarea câmpului magnetic prin linii de forță (sau linii de câmp) și arată că acțiunile electrice și magnetice se transmit din aproape în aproape, cu viteză finită. Combate astfel concepția mecanicistă conform căreia aceste acțiuni se transmit la distanță instantaneu cu viteză infinită, independent de mediu, după modelul mecanic al forțelor de gravitație.

Faraday arată că noțiunile de câmp electric și câmp magnetic pe care le-a introdus ca forme de existență a materiei, stau la baza interpretării materialiste a fenomenelor electomagnetismului. Au fost dezvoltate de James Clerk Maxwell, cunoscute ca ecuațiile lui Maxwell.

Primele cercetări în domeniul chimiei, duc la descoperirea benzenului în gudronul din huilă, cu ajutorul unui aparat conceput de el. Era un aparat prin compresie și răcire, cu care a putut să lichefieze aproape toate gazele cunoscute în acel timp. În 1834 enunță legea electrolizei, lege ce stă la baza electrochimiei. Tot el, Faraday, este cel ce introduce termenii de ion, catod, anod, anion, cation, echivalent electrochimic. De asemeni studiind proprietățile magnetice ale substanțelor,introduce termenii de diamagnetism și paramagnetism.

A elaborat teoria electrizării prin influență și principiul ecranului electrostatic (sau cușca lui Faraday), enunțând astfel legea conservării sarcinii electrice (1843). Mai târziu, în 1846, arată că energia electrostatică este localizată în dielectrici.

Ultimele sale cercetări arată acțiunea câmpului electric asupra luminii polarizate sau efectul de polarizare rotatorie a luminii în câmp magnetic.

Ca prețuire a cercetărilor sale și a contribuției sale în fizică, denumirea unității de capacitate se numește "Farad", iar numărul care exprimă cantitatea de electricitate necesară depunerii prin electroliză a unui atom-gram dintr-un element - "constanta lui Faraday".

 Vezi și 
 Istoria unei lumânări

 Note 

 Bibliografie 
 Simmons, John: 100 cei mai mari savanți ai lumii (traducere din engleza) Editura Lider, 2008, ISBN 6070

Lectură suplimentară
 T. Borec, Bună ziua, domnule Ampère!, Editura Albatros, (Colecția Cristal), 1986, p 78-83
 I. Dima ș.a., Dicționar de fizică, Editura Enciclopedică Română, 1972, p 181

Biografii

 
 
 
 The British Electrical and Allied Manufacturers Association (1931). Faraday''. Edinburgh: R. & R. Clark, Ltd.

Legături externe 

  Michael Faraday

Biografii

 Biography at The Royal Institution of Great Britain
 Faraday as a Discoverer by John Tyndall, Project Gutenberg (downloads)
 The Christian Character of Michael Faraday
 Michael Faraday on the British twenty-pound banknote
 The Life and Discoveries of Michael Faraday by J. A. Crowther, London: Society for Promoting Christian Knowledge, 1920

Altele

 Michael Faraday's announcement of ether as an anaesthetic in 1818 
 
 
 
 
 Video Podcast with Sir John Cadogan talking about Benzene since Faraday
 The letters of Faraday and Schoenbein 1836–1862. With notes, comments and references to contemporary letters (1899) full download PDF
 A Short History of Trinity Buoy Wharf  at the Trinity Buoy Wharf website
 Faraday School, located on Trinity Buoy Wharf at the New Model School Company Limited's website
 Michael Faraday: The Invention of the Electric Motor and Electric Generator
 , Chemical Heritage Foundation

Nașteri în 1791
Decese în 1867
Fizicieni englezi
Laureați ai Medaliei Copley
Electrochimiști
Laureați ai Royal Medal
Fizicieni din secolul al XIX-lea
Creștini englezi
Englezi din secolul al XIX-lea
Membri ai Academiei Regale Suedeze
Persoane care au refuzat titlul de cavaler
Personalități din istoria electricității
100 Greatest Britons
Membri ai Academiei Regale Neerlandeze de Arte și Științe
Eponime ale craterelor de pe Lună
Înmormântări în Cimitirul Highgate